РЕГЛАМЕНТ (ЕО) № 1014/2008 НА КОМИСИЯТА
от 16 октомври 2008 година
за вписване на някои названия в Регистъра на защитените наименования за произход и защитените географски указания (České pivo (ЗГУ), Cebreiro (ЗНП))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и при прилагане на член 17, параграф 2 от Регламент (ЕО) № 510/2006 заявката за регистрация на названието „České pivo“, подадена от Чешката република, и заявката за регистрация на названието „Cebreiro“, подадена от Испания, бяха публикувани в Официален вестник на Европейския съюз (2).
(2)
Тъй като Комисията не получи никакви възражения съгласно член 7 от Регламент (ЕО) № 510/2006, тези названия следва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се названията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 октомври 2008 година.